

**ΝΟΣΟΚΟΜΕΙΟ ΚΟΖΑΝΗΣ**

**ΥΠΗΡΕΣΙΑ ΑΙΜΟΔΟΣΙΑΣ**

 Οι ανάγκες σε αίμα είναι αυξημένες κατά την περίοδο των εορτών και συνήθως μειώνεται η προσέλευση των αιμοδοτών.

 Σε αναμονή του Πάσχα, ας σκεφτούμε όλοι τους συνανθρώπους μας που είναι ασθενείς και ιδίως όσους χρειάζονται μετάγγιση αίματος, γιατί εξαρτάται η υγεία τους από τη δική μας προσφορά. Το αίμα δεν παράγεται τεχνητά και μόνο ο άνθρωπος μπορεί να το προσφέρει για να σώσει ζωές.

 **Όλη τη Μεγάλη Εβδομάδα και μετά τις γιορτές , περιμένουμε τη συμμετοχή όλων των Αιμοδοτών στην προσπάθεια της Υπ. Αιμοδοσίας για την επάρκεια του αίματος.**

 Οι αιμοδότες μπορούν να προσέρχονται στην **Υπηρεσία Αιμοδοσίας του** **Νοσοκομείου Κοζάνης,** όλα τα εργάσιμα πρωινά και να ενημερώνονται για τα απογεύματα και τις αργίες στα τηλ. : 2461067642 ή 2461067641.

**ΕΥΧΟΜΑΣΤΕ ΥΓΕΙΑ ΚΑΙ ΑΓΑΠΗ ΣΕ ΟΛΟΥΣ!**

**ΚΑΛΟ ΠΑΣΧΑ !**